CELEX: 32004R1291
Language: hu
Date: 2004-07-14 00:00:00
Title: A Bizottság 1291/2004/EK rendelete (2004. július 14.) cukorrépa minimálárára, valamint a cukorágazat termelési illetékére és kiegészítő illetékére az egységes fizetőeszközt be nem vezetett tagállamok pénznemei esetében alkalmazandó egyedi mezőgazdasági átváltási árfolyam 2003/2004-es gazdasági évre való rögzítéséről

15.7.2004   
            
            
               HU
            
            
               Az Európai Unió Hivatalos Lapja
            
            
               L 243/21
            
         
      A BIZOTTSÁG 1291/2004/EK RENDELETE
   
   (2004. július 14.)
   cukorrépa minimálárára, valamint a cukorágazat termelési illetékére és kiegészítő illetékére az egységes fizetőeszközt be nem vezetett tagállamok pénznemei esetében alkalmazandó egyedi mezőgazdasági átváltási árfolyam 2003/2004-es gazdasági évre való rögzítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat közös piaci szervezéséről szóló, 2001. június 19-i 1260/2001/EK tanácsi rendeletre (1),
   tekintettel a mezőgazdasági átváltásiárfolyam alkalmazásának cukorágazatra vonatkozó (2) speciális módozatait létrehozó, 1993. június 30-i 1713/93/EGK bizottsági rendeletre és különösen annak 1. cikke (3) bekezdésére,
   mivel:
   
               (1)
            
            
               Az 1713/93/EGK rendelet 1. cikkének (1) bekezdése úgy rendelkezik, hogy az 1260/2001/EK tanácsi rendelet 4. cikkében említett minimális cukorrépaárakat, valamint ugyanezen rendelet 15. és 16. cikkében említett termelési illetéket és kiegészítő illetéket az adott gazdasági év során alkalmazandó mezőgazdasági átváltási árfolyamok időarányosan (pro rata temporis) számított átlagával megegyező egyedi mezőgazdasági átváltási árfolyam alkalmazásával kell nemzeti pénznemre átváltani.
            
         
               (2)
            
            
               1999. január 1-jetől, az euróra vonatkozó agrimonetáris intézkedések megállapításáról szóló, 1998. december 15-i 2799/98/EK tanácsi rendeletnek (3) megfelelően, az átváltási árfolyamok megállapítását korlátozni kellene az egyedi mezőgazdasági átváltási árfolyamokra, az euró és azon tagállamok nemzeti pénznemei között, akik nem vezették be az egységes fizetőeszközt.
            
         
               (3)
            
            
               Tehát a 2003/2004-es gazdasági évre a különböző nemzeti pénznemekre való átszámítás tekintetében a cukorrépa minimálárára, valamint a termelési illetékre, illetve a kiegészítő illetékre vonatkozó egyedi mezőgazdasági átváltási árfolyam kerül rögzítésre,
            
         ELFOGADTA EZT A RENDELETET:
   1. cikk
   A cukorrépa az 1260/2001/EK rendelet 4. cikkében említett minimálárának, valamint az ugyanezen rendelet 15. és 16. cikkében említett termelési illetéknek, illetve kiegészítő illetéknek az egységes fizetőeszközt be nem vezetett tagországok nemzeti pénznemeire történő átszámításához alkalmazott egyedi mezőgazdasági átváltási árfolyam a 2003/2004-es gazdasági évre a mellékletben foglaltak szerint kerül rögzítésre.
   2. cikk
   Ez a rendelet 2004. július 15-én lép hatályba.
   Ezt a rendeletet 2003. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 14-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági főigazgató
         
      
   
   
      (1)  HL L 178., 2001.6.30., 1. o. Legutóbb a Bizottság 39/2004/EK rendeletével módosított rendelet (HL L 6., 2004.1.10., 16. o.).
   
      (2)  HL L 159., 1993.7.1., 94. o. Legutóbb a Bizottság 1509/2001/EK rendeletével módosított rendelet (HL L 200., 2001.7.25., 19. o.).
   
      (3)  HL L 349., 1998.12.24., 1. o.
   
      MELLÉKLET
      a cukorrépa minimálárára, valamint a cukorágazat termelési illetékére és kiegészítő illetékére az egységes fizetőeszközt be nem vezetett tagállamok pénznemei esetében alkalmazandó egyedi mezőgazdasági átváltási árfolyam 2003/2004-es gazdasági évre való rögzítéséről szóló 2004. július 14.-i bizottsági rendelethez
      
                  Egyedi átváltási árfolyam
               
            
                  1 EUR =
               
               
                  7,43899
               
               
                  dán korona
               
            
                  9,12552
               
               
                  svéd korona
               
            
                  0,686010
               
               
                  font sterling